NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 1462/2009

**1184a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre pôdohospodárstvo, životné prostredie a ochranu prírody o výsledku prerokovania vládneho návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 1184) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1586 z 8. septembra 2009 pridelilavládny návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 1184) týmto výborom Národnej rady Slovenskej republiky :

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre hospodársku politiku
* Výboru Národnej rady Slovenskej republiky pre pôdohospodárstvo, životné prostredie a ochranu prírody

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 1184) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu ( uzn. č. 602 zo dňa 15. októbra 2009)

- Ústavnoprávny výbor Národnej rady Slovenskej republiky ( uzn. č. 734 zo dňa 14.

 októbra 2009 )

* Výbor Národnej rady Slovenskej republiky pre hospodársku politiku(uzn. č. 575 zo dňa 6. októbra 2009)
* Výbor Národnej rady Slovenskej republiky pre pôdohospodárstvo, životné prostredie a ochranu prírody (uzn. č. 467 zo dňa 6. októbra 2009)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

1. **K čl. I**

V čl. I v úvodnej vete sa slovo „a“ nahrádza čiarkou a za slová „zákona č. 465/2008 Z. z.“ sa vkladajú slová „a zákona č. 305/2009 Z.z.“.

Pripomienka dopĺňa ostatnú novelu citovaného zákona.

**Výbor NR SR pre financie, rozpočet a menu**

**Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

1. **K čl. I 2.bodu**

V 2. bode v poznámke pod čiarou k odkazu 1b sa za slová „(Mimoriadne vydanie Ú. v. EÚ kap. 02/zv. 04“ vkladá bodkočiarka a slová „Ú. v. ES L 302,19.10.1992“.

Ide o legislatívno-technickú úpravu v súlade so zaužívaným formálnym uvádzaním záväzných právnych aktov EÚ a ES.

**Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

1. **K čl. I 18. bodu**

Bod 18. znie:

„18. V § 19 ods. 7 písm. f) sa slová „osobitnými predpismi.13a)“ nahrádzajú slovami „osobitnými predpismi,13a) ak právnická osoba alebo fyzická osoba nepodala žiadosť podľa písmena a).“.

Legislatívno-technická úprava v záujme zachovania odkazu 13a pri rešpektovaní predkladateľovho návrhu.

**Výbor NR SR pre financie, rozpočet a menu**

 **Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

1. **K čl. I 19.bodu**

V 19. bode poznámke pod čiarou k odkazu 14a sa za slová „(Mimoriadne vydanie Ú. v. EÚ kap.09/zv.01“ vkladá bodkočiarka a slová „Ú. v. EÚ L 162, 1.7.2003“.

Ide o legislatívno-technickú úpravu v súlade so zaužívaným formálnym uvádzaním záväzných právnych aktov EÚ a ES.

**Výbor NR SR pre financie, rozpočet a menu**

**Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

1. V 25. bode v § 24 odsek 1 znie:

„(1) Registrovaným odosielateľom na daňovom území je právnická osoba alebo fyzická osoba, ktorá má povolenie odosielať tabakové výrobky v pozastavení dane po ich prepustení do voľného obehu.2aa) Registrovaným odosielateľom je aj právnická osoba alebo fyzická osoba na území iného členského štátu oprávnená podľa právnych predpisov príslušného členského štátu odosielať tabakové výrobky po ich prepustení do voľného obehu2aa) v pozastavení dane. Právnická osoba alebo fyzická osoba, ktorá chce byť registrovaným odosielateľom na daňovom území, musí písomne požiadať colný úrad o registráciu a vydanie povolenia odosielať tabakové výrobky v pozastavení dane.”.

Legislatívno-technická úprava ustanovenia vzhľadom na zosúladenie definície registrovaného odosielateľa zavedenej v základných pojmoch a používanej v ostatných ustanoveniach návrhu zákona.

**Ústavnoprávny výbor NR SR**

 **Gestorský výbor odporúča schváliť.**

1. **K čl. I 25. bodu**

V  § 24 ods. 1 sa vypúšťajú slová „(ďalej len „žiadateľ“)“.

Navrhuje sa vypustiť legislatívnu skratku, pretože pojem „žiadateľ“ sa v zákone už nachádza napr. v  § 9 ods. 7 ako právnická osoba alebo fyzická osoba, ktorá chce získať povolenie na tlač kontrolných známok, a v tomto kontexte sa táto legislatívna skratka v návrhu zákona už nenachádza.

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča neschváliť.**

1. K čl. I 25. bodu

V 25. bode v § 26 ods. 2 písm. a) sa za slovo „havárie“ vkladá čiarka a slová „nepredvídateľných okolností“.

Navrhovaným ustanovením sa preberá čl. 7 ods. 4 Smernice Rady 2008/118/ES o všeobecnom systéme spotrebných daní a o zrušení smernice 92/12/EHS.

**Ústavnoprávny výbor NR SR**

 **Gestorský výbor odporúča schváliť.**

1. K čl. I 25. bodu

V 25. bode v § 27 ods. 3 prvá veta znie:

„Tabakové výrobky, ktoré po prepustení do voľného obehu2aa) uviedol dovozca, ktorým je prevádzkovateľ daňového skladu alebo registrovaný odosielateľ (ďalej len „dovozca“) do pozastavenia dane, musia byť bezodkladne umiestnené v daňovom sklade na daňovom území alebo odoslané dovozcom prevádzkovateľovi daňového skladu alebo oprávnenému príjemcovi na území iného členského štátu.“.

Legislatívno-technická úprava ustanovení spočívajúca v zosúladení pojmov používaných v návrhu zákona.

**Ústavnoprávny výbor NR SR**

 **Gestorský výbor odporúča schváliť.**

1. K čl. I 25. bodu

V 25.  bode v § 27 ods. 3 v druhej vete sa slová „Prevádzkovateľ daňového skladu alebo registrovaný odosielateľ“ nahrádzajú slovom „Dovozca“.

Legislatívno-technická úprava ustanovení spočívajúca v zosúladení pojmov používaných v návrhu zákona.

**Ústavnoprávny výbor NR SR**

 **Gestorský výbor odporúča schváliť.**

1. K čl. I 25. bodu

V 25. bode v § 28 ods. 1 sa slová „prevádzkovateľ daňového skladu alebo registrovaný odosielateľ (ďalej len „odosielateľ (vývozca)“)“ nahrádzajú slovami „vývozca, ktorým je prevádzkovateľ daňového skladu alebo registrovaný odosielateľ (ďalej len „vývozca“)“.

Legislatívno-technická úprava ustanovení spočívajúca v zosúladení pojmov používaných v návrhu zákona.

**Ústavnoprávny výbor NR SR**

 **Gestorský výbor odporúča schváliť.**

1. K čl. I 25. bodu

V 25. bode v § 28 ods. 2 až 6 a ods. 8, v bode 26 v § 28a a v bode 37 v § 44g ods. 9 sa slová „odosielateľ (vývozca)“ vo všetkých tvaroch nahrádzajú slovom „vývozca“ v príslušnom tvare.

Legislatívno-technická úprava ustanovení spočívajúca v zosúladení pojmov používaných v návrhu zákona.

**Ústavnoprávny výbor NR SR**

 **Gestorský výbor odporúča schváliť.**

1. **K čl. I 25. bodu**

Na záver 25. bodu sa vkladá táto veta: „Poznámky pod čiarou k odkazom 16 až 18 sa vypúšťajú.

Nové znenie § 25 odkaz k predmetným poznámkam neobsahuje a tieto sa v ďalšom texte platného zákona nevyskytujú, preto je potrebné ich vypustiť.

**Výbor NR SR pre financie, rozpočet a menu**

**Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

1. **K čl. I 26. bodu**

V § 28a ods. 1 písm. b) sa za slová „podľa § 25“ vkladajú slová „ods. 2 písm. b)“.

Legislatívna pripomienka, ktorou sa precizuje vnútorný odkaz.

**Výbor NR SR pre financie, rozpočet a menu**

**Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

1. **K čl. I 26. bodu**

V § 28a ods. 3 druhej vete sa odstráni opakujúce sa slovo „jeho“.

Štylistická pripomienka.

**Výbor NR SR pre financie, rozpočet a menu**

**Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

1. **K čl. I 31. bodu**

V § 32 ods. 12 druhej vete sa slová „odseku 3“ nahrádzajú slovami „odseku 3 písm. c).

Legislatívna pripomienka, ktorou sa precizuje vnútorný odkaz; zloženie zábezpeky na daň ustanovuje písmeno c).

**Výbor NR SR pre financie, rozpočet a menu**

**Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

1. **K čl. I 38. bodu**

38. bod znie:

„38. V celom texte zákona s výnimkou § 44 sa vypúšťajú vo všetkých tvaroch slová „daňový splnomocnenec“ a  slová v spojeniach „a daňový splnomocnenec“ a „alebo daňový splnomocnenec“.“.

Legislatívna pripomienka, ktorá precizuje legislatívny zámer (výskyt napr. v § 9 ods. 14 prvá veta platného zákona).

**Výbor NR SR pre financie, rozpočet a menu**

**Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

1. **Za čl. I sa vkladá nový čl. II, ktorý znie:**

„II.

Zákon č. 377/2004 Z. z. o ochrane nefajčiarov a o zmene a doplnení niektorých zákonov v znení zákona č. 465/2005 Z. z., zákona č. 378/2008 Z. z. a zákona č. 461/2008 Z. z. a zákona č. 87/2009 Z. z. sa mení takto:

1. V § 6 ods. 1 písm. f) sa slová „iným ako devätnásť kusov alebo dvadsať kusov“ nahrádzajú slovami „menším ako devätnásť kusov“.

Týmto ustanovením sa ruší obmedzenie maximálneho počtu kusov cigariet v spotrebiteľskom balení cigariet.

1. V § 12 sa vypúšťajú odseky 5, 6, 9 a 10.

Doterajšie odseky 7, 8, 11 a 12 sa označujú ako odseky 5, 6, 7 a 8.

V nadväznosti na úpravu uvedenú v bode 1 je potrebné vypustiť ustanovenia súvisiace s maximálnym počtom kusov cigariet v spotrebiteľskom balení cigariet, ktoré sa stali bezpredmetnými.

Zároveň sa názov zákona dopĺňa slovami „a o zmene zákona č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov“.

Nasledujúce články novely sa prečíslujú.

 **Výbor NR SR pre hospodársku politiku**

 **Gestorský výbor odporúča neschváliť.**

1. **K čl. II.**

V čl. II. sa za slová „zákona č. 465/2008 Z. z.“ vkladá čiarka a slová „ zákona č. 305/2009 Z. z.“.

 Pripomienka dopĺňa ostanú novelu citovaného zákona.

**Výbor NR SR pre financie, rozpočet a menu**

**Ústavnoprávny výbor NR SR**

 **Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

 **Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,7,8,9,10,11,12,13,14,15,16,18 hlasovať spoločne s návrhom gestorského výboru **schváliť**.

O bode spoločnej správy č. 6, 17 hlasovať spoločne s návrhom gestorského výboru **neschváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 1184) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 1184) **schváliť s pozmeňujúcimi a doplňujúcimi návrhmi.**

 Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 1184a) bola schválená uznesením gestorského výboru č. 620 z  20. októbra 2009. Výbor určil poslanca **Michala Lukšu** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 20. októbra 2009

**Jozef B u r i a n, v.r.**

**predseda**

 **Výboru NR SR pre financie, rozpočet a menu**